# 3.SWOT ANALYSIS

Τα Ιωάννινα αποτελούν μία από τις μεγαλύτερες πόλεις της Ελλάδας με δυνατότητες και προοπτικές που μπορούν να την καταστήσουν ιδιαίτερα ανταγωνιστική στις προκλήσεις της σύγχρονης εποχής. Η ανάπτυξη της πόλης των Ιωαννίνων επηρέασε και επηρεάζει μια ευρύτερη περιοχή και ουσιαστικά το σύνολο του Λεκανοπεδίου, ενώ η ολοκλήρωση των οδικών αξόνων αναδεικνύουν το Δήμο Ιωαννιτών σε γεωπολιτικό σταυροδρόμι της Ελλάδας και της Δυτικής Βαλκανικής. Το Λεκανοπέδιο και η πόλη των Ιωαννίνων ως φυσικό ανθρωπο-γεωγραφικό και πολιτιστικό περιβάλλον αλλάζει τα τελευταία χρόνια με τρόπο δραματικά έντονο, και εμφανίζει πολλαπλές οριακές καταστάσεις μελλοντικής βιωσιμότητας των κυρίαρχων παραμέτρων που καθορίζουν την ταυτότητά του[[1]](#footnote-1). Το φαινόμενο της οικονομικής κρίσης έχει επηρεάσει όπως ήταν αναμενόμενο και την πόλη των Ιωαννίνων, ο αντίκτυπός της δε έχει γίνει ιδιαίτερα εμφανής στις διάφορες κοινωνικές και οικονομικής εκφάνσεις, δρώντας ανασταλτικά στην κάθε μορφής ανάπτυξη και πρόοδο του τόπου.

Ένα εργαλείο που χρησιμοποιείται συχνά, και σε διάφορες λιγότερο ή περισσότερο λεπτομερειακές μορφές ανάπτυξης, είναι η ανάλυση των δίπολων δυνατά/αδύνατα σημεία και ευκαιρίες/κίνδυνοι. Η ανάλυση αυτή λέγεται **SWOT** από τα αρχικά των λέξεων **Strengths** (Δυνατά σημεία), **Weaknesses** (Αδύνατα σημεία), **Opportunities** (Ευκαιρίες) και **Threats** (Απειλές)[[2]](#footnote-2). Στην προκειμένη περίπτωση, έχοντας ως βάση την αποτύπωση και ανάλυση της υφιστάμενης κατάστασης και τον προσδιορισμό των προβλημάτων και αναγκών[[3]](#footnote-3), σημειώνονται τα εξής:

* Τα δυνατά και αδύνατα σημεία χαρακτηρίζουν το εσωτερικό περιβάλλον της πόλης των Ιωαννίνων, ενώ οι ευκαιρίες και απειλές συσχετίζουν το εξωτερικό περιβάλλον με την εξεταζόμενη περιοχή.
* Ο συνδυασμός δυνατών σημείων και ευκαιριών οδηγεί στη σύνθεση και στον προσδιορισμό του Αναπτυξιακού Οράματος του Δήμου Ιωαννιτών.

Η ανάλυση SWOT πραγματοποιείται σε δυο θεματικούς τομείς ώστε να διευκολύνεται η χάραξη στρατηγικής σε συγκεκριμένα πεδία για την ανάπτυξη του Δήμου.

* **Δημοτική Αρχή, Δημοτικές Υπηρεσίες & Φορείς του Δήμου Ιωαννιτών**
* **Περιβάλλον, Κοινωνία & Οικονομία του Δήμου Ιωαννιτών**

|  |
| --- |
| **Δήμος Ιωαννιτών – Δημοτική Αρχή, Δημοτικές Υπηρεσίες & Φορείς** |
| *ΔΥΝΑΤΑ ΣΗΜΕΙΑ** Σχετικά υψηλό εκπαιδευτικό επίπεδο των αιρετών, στοιχείο που επιδρά θετικά στη δεκτικότητά τους ως προς την καινοτομία και τους νεωτερισμούς
* Σημαντική εκπροσώπηση των νεότερων ηλικιακών ομάδων στο Δημοτικό Συμβούλιο
* Ύπαρξη εξειδικευμένου και έμπειρου μόνιμου προσωπικού
* Εμπειρία του προσωπικού στην υποβολή και υλοποίηση συγχρηματοδοτούμενων πράξεων
* Υποδομές ευρυζωνικότητας
* Βελτίωση μηχανοργάνωσης υπηρεσιών
* Σταδιακή αναβάθμιση της παροχής υπηρεσιών προς τους πολίτες
* Αξιοποίηση χρηματοδοτικών προγραμμάτων για την υλοποίηση πράξεων
* Συμμετοχή σε Δίκτυα και συγχρηματοδοτούμενα έργα
 | *ΑΔΥΝΑΤΑ ΣΗΜΕΙΑ** Ανάγκη εκσυγχρονισμού και αναβάθμισης υφιστάμενων δομών και λειτουργιών
* Έλλειψη προσωπικού που έχει ως αποτέλεσμα την ανεπαρκή στελέχωση βασικών διοικητικών ενοτήτων
* Χωρικός κατακερματισμός των υπηρεσιών του Δήμου που δημιουργεί σε αρκετές περιπτώσεις προβλήματα συντονισμού και συνεργασίας
* Έλλειψη δομών συντονισμού των υπηρεσιών με αποτέλεσμα σε ορισμένες περιπτώσεις να καθίσταται ιδιαίτερα προβληματική η συντονισμένη δράση των υπηρεσιών, η αποτελεσματικότητα στη μεταξύ τους συνεργασία αλλά και η διάχυση της πληροφορίας
* Ανάγκη αναβάθμισης των ηλεκτρονικών υπηρεσιών προς τους πολίτες μέσω διαδικτύου
 |
| *ΕΥΚΑΙΡΙΕΣ** Δεκτικότητα και προώθηση της καινοτομίας από την Δημοτική Αρχή
* Βελτίωση της οργανωτικής δομής του Δήμου και του συντονισμού μεταξύ των υπηρεσιών
* Μείωση των λειτουργικών δαπανών
* Βέλτιστη αξιοποίηση ευρωπαϊκών και εθνικών χρηματοδοτικών προγραμμάτων, και ιδιαίτερα του ΠΕΠ Ηπείρου
* Ενδυνάμωση της διείσδυσης των ΤΠΕ σε υπηρεσίες του Δήμου, και δημιουργία νέων δράσεων για ποιοτικότερες και αποτελεσματικότερες υπηρεσίες προσαρμοσμένες στις σύγχρονες ανάγκες
* Ανάπτυξη ευρωπαϊκών και τοπικών δικτύων συνεργασίας
* Αξιοποίηση της ιδιωτικής πρωτοβουλίας
 | *ΑΠΕΙΛΕΣ** Δυσμενής οικονομική συγκυρία
* Μείωση της χρηματοδότησης και των επιχορηγήσεων
* Αναστολή – περιορισμός προσλήψεων
* Σύνθετο θεσμικό και κανονιστικό πλαίσιο
* Χρονοβόρες διαδικασίες, που αφορούν και επηρεάζουν άμεσα την παραγωγικότητα και αποδοτικότητα των υπηρεσιών
* Μονομερείς αποφάσεις της κεντρικής διοίκησης
 |

|  |
| --- |
| **Δήμος Ιωαννιτών – Περιβάλλον, Κοινωνία & Οικονομία** |
| *ΔΥΝΑΤΑ ΣΗΜΕΙΑ** Ολοκλήρωση των οδικών αξόνων οι οποίοι δημιουργούν νέα δυναμική και προοπτικές
* Διοικητικό και εμπορικό κέντρο της Περιφέρειας
* Σημαντική πολιτιστική κληρονομιά και παράδοση
* Υψηλό τουριστικό προϊόν και ενδιαφέρον από το εξωτερικό
* Αναβάθμιση της ελκυστικότητας του αστικού περιβάλλοντος
* Υψηλό επίπεδο υπηρεσιών υγείας
* Ύπαρξη σημαντικού ερευνητικού και επιστημονικού δυναμικού
* Μεγάλος αριθμός φοιτητών λόγω του Πανεπιστημίου και τμημάτων του ΤΕΙ Ηπείρου
* Παρουσία σημαντικών εταιρειών στην ευρύτερη περιοχή
 | *ΑΔΥΝΑΤΑ ΣΗΜΕΙΑ** Χαμηλό κατά κεφαλή εισόδημα σε σύγκριση με την υπόλοιπη χώρα και την Ευρώπη
* Αυξημένη ανεργία
* Μικρή ανάπτυξη του δευτερογενούς τομέα της οικονομίας στην ευρύτερη περιοχή
* Δυσκολίες στην αεροπορική σύνδεση
* Έντονοι κυκλοφοριακοί φόρτοι στην κεντρική περιοχή του Δήμου
* Μη αξιοποίηση πλούσιου αποθέματος πολιτιστικής κληρονομιάς
* Έλλειψη διείσδυσης των ΤΠΕ και απουσία σύνδεσης έρευνας και επιχειρηματικής εφαρμογής
* Αναβάθμιση κοινόχρηστων χώρων
* Ενεργειακή αναβάθμιση και χρήση ΑΠΕ σε δημοτικές υποδομές
* Μη αξιοποίηση πλούσιου αποθέματος πολιτιστικής κληρονομιάς
 |
| *ΕΥΚΑΙΡΙΕΣ** Ανάδειξη της πόλης των Ιωαννίνων σε κέντρο εκπαίδευσης, υγείας και υπηρεσιών με διαπεριφερειακή και υπερεθνική εμβέλεια σε σχέση με την Αλβανία και τη Δυτική Βαλκανική
* Η ανάδειξη της περιφέρειας ως ελκυστικός χώρος προσέλκυσης επενδύσεων
* Υιοθέτηση ολοκληρωμένων στρατηγικών βιώσιμης αστικής ανάπτυξης στα πλαίσια της τοπικής ανάπτυξης
* Προώθηση της απασχόλησης σε τοπικό επίπεδο
* Βέλτιστη αξιοποίηση ευρωπαϊκών και εθνικών χρηματοδοτικών προγραμμάτων
* Σημαντικά περιθώρια για εξοικονόμηση ενέργειας μέσα από ολοκληρωμένη ενεργειακή πολιτική
* Σημαντικές ευκαιρίες για ανάπτυξη εναλλακτικών μορφών τουρισμού
* Διασύνδεση της πανεπιστημιακής κοινότητας με την τοπική επιχειρηματικότητα
* Ανάδειξη του κοινωνικού ρόλου, της εμπορικής δυναμικής και των παραδοσιακών αναφορών της πόλης
 | *ΑΠΕΙΛΕΣ** Η οικονομική κρίση που έχει περιορίσει τα εισοδήματα και την επιχειρηματική δραστηριότητα
* Η υψηλή ανεργία οδηγεί στην διαρροή σημαντικού ενεργού και επιστημονικού πληθυσμού
* Η συνολική γήρανση του πληθυσμού
* Περιορισμένο αντικείμενο επιχειρηματικότητας, οδηγεί στον κορεσμό της περιοχής σε επιχειρήσεις συγκεκριμένων κλάδων (λιανικό εμπόριο και εστίαση)
* Περιορισμένο ενδιαφέρον τμήματος των πολιτών για τις νέες τεχνολογίες και υπηρεσίες
* Η τάση της «προαστικοποίησης – περιαστικοποίησης» έχει ωθήσει σε μία άμορφη και ασύμμετρη εξάπλωση της πόλης, δημιουργώντας σημαντικά προβλήματα στην εικόνα της, τη λειτουργικότητά της, στο πολεοδομικό περιβάλλον, τα περιαστικά τοπία και στην ύπαιθρο που την περιβάλλει
 |

Ο σχεδιασμός της Έξυπνης Πόλης του Δήμου Ιωαννιτών στοχεύει στην αποτελεσματική αντιμετώπιση των αδυναμιών των υπαρχόντων δομών, υπηρεσιών και λειτουργιών, καθώς και στην ενίσχυση των ισχυρών σημείων της τοπικής κοινωνίας και οικονομίας στο πλαίσιο βέλτιστων πρακτικών και μιας ολοκληρωμένης παρέμβασης (σε συμφωνία με τις ευρωπαϊκές και εθνικές στρατηγικές). Στόχος είναι η συνολική αναβάθμιση του Δήμου, και η δημιουργία τις προϋποθέσεων για τον αναπροσανατολισμό της τοπικής οικονομίας, την έξοδο από την κρίση και την ένταξη σε πορεία ανάπτυξης.

1. Σχέδιο Βιώσιμης Αστικής Κινητικότητας (ΣΒΑΚ) Δήμου Ιωαννιτών, <https://tinyurl.com/yc98cqam> [↑](#footnote-ref-1)
2. "SWOT Analysis: Discover New Opportunities, Manage and Eliminate Threats", <http://www.mindtools.com> [↑](#footnote-ref-2)
3. Επιχειρησιακό Πρόγραμμα Δήμου Ιωαννιτών 2016-2019, <https://tinyurl.com/y8capvpk> [↑](#footnote-ref-3)